AlexejDobrolubov/national_council_slovak_2010 huggingface dataset:
6. schôdza NR SR - 6.deň - B. popoludní
Dátum: 2020-04-29
Poslanec: Šipoš, Michal (OĽANO)
Druh vystúpenia: Vystúpenie v rozprave

174. Ďakujem veľmi pekne. Vážený pán predseda, vážené pani poslankyne, vážení páni poslanci, pán predsedajúci, pani ministerka, predseda Národnej rady Slovenskej republiky rozhodnutím č. 76 z 29. apríla 2020 pridelil návrh vlády na skrátené legislatívne konanie o vládnom návrhu zákona, ktorým sa dopĺňa zákon č. 540/2001 Z. z. o štátnej štatistike v znení neskorších predpisov (tlač 79) na prerokovanie Výboru Národnej rady Slovenskej republiky pre verejnú správu a regionálny rozvoj v termíne ihneď. Výbor Národnej rady Slovenskej republiky pre verejnú správu a regionálny rozvoj prerokoval návrh vlády na skrátené legislatívne konanie na svojej schôdzi dňa 29. apríla 2020. Výbor svojím uznesením č. 12 z 29. apríla 2020 súhlasil s návrhom vlády na skrátené legislatívne konanie a odporučil Národnej rade Slovenskej republiky s návrhom vlády na skrátené legislatívne konanie vysloviť súhlas s tým, že prvé, druhé a tretie čítanie k vládnemu návrhu zákona, ktorým sa dopĺňa zákon č. 540/2001 Z. z. o štátnej štatistike v znení neskorších predpisov, sa uskutoční na 6. schôdzi Národnej rady Slovenskej republiky. Vážený pán predsedajúci, skončil som, otvorte, prosím, rozpravu.
5. schôdza NR SR - 1.deň - B. popoludní
Dátum: 2020-04-07
Poslanec: Šipoš, Michal (OĽANO)
Druh vystúpenia: Vystúpenie s faktickou poznámkou

241. Ďakujem veľmi pekne za slovo. Ja by som chcel uistiť pána poslanca Ferenčáka, že určite tento návrh nie je komplikáciou, samozrejme, mysleli sme aj na malé obce, konkrétne aj v našom klube sú primátori a starostovia aj malých obcí, konkrétne aj pani Pleštinská ako predkladateľka je starostkou malej obce. Čiže ja som veľmi vďačný, že sme vyvinuli na to veľa energie, dali sme dostatočný čas, aby sme zaangažovali čo najviac starostov, primátorov, poslancov či mestských, obecných zastupiteľstiev, ale aj VÚC-ky. Rokovali sme so ZMOS-om, ZOMOS-om, Úniou miest, so starostami. Čiže dali sme dostatočný priestor a ja chcem povedať, že, myslím si, že v tejto dobe a na tomto mieste sme urobili maximum pre to, aby ten návrh bol čo najlepší a aby jednoducho už mohol byť v praxi. Ďakujem veľmi pekne.
4. schôdza NR SR - 2.deň - B. popoludní
Dátum: 2020-04-02
Poslanec: Šipoš, Michal (OĽANO)
Druh vystúpenia: Vystúpenie s faktickou poznámkou

30. Ďakujem veľmi pekne. Je to hlavne kvôli tomu, aby sme to prispôsobili, aby neboli len hasiči a Záchranná horská služba, ale aby aj policajti mali rovnaké pravidlá a rovnaké teda tie výhody alebo jednoducho, aby mohli aj oni využívať to, čo som čítal. A čo sa týka tej druhej otázky, že čo sa stane, ak teda sa rozhodne nenastúpiť, tak potom tu musí v zákone, ktorý je platný podľa legislatívy, teda ak určite sa myslia na tieto veci podľa toho, čo som počul pána ministra, keď som si to preveroval, takže pôjde sa normálne podľa zákona. Ďakujem pekne.
1. schôdza NR SR - 1.deň - A. dopoludnia
Dátum: 2020-03-20
Poslanec: Šipoš, Michal (OĽANO)
Druh vystúpenia: Vystúpenie s faktickou poznámkou

347. Ďakujem pekne za slovo. Ja by som chcel poprosiť pána poslanca Fica, ja rozumiem tomu, že on potreboval sa prihovoriť svojim voličom a potreboval im povedať to, že niekto tu je mafián a niekto je veľmi zlý človek a potreboval dať ten politický svoj odkaz. Ale ja by som chcel odkázať aj všetkým iným ľuďom, ktorí nevolili SMER, ktorí volili aj iné strany, aby si jednoducho uvedomili aj to, čo už v minulosti Robert Fico povedal a nedodržal. Bol tu jeden výrok o tom, ako hovoril, že on už v roku 2014 v politike nebude. Pokiaľ viem, stále tu sedí, je tu. Potom tu bol ďalší výrok, ktorý spomínal pán Sulík, pán Pčolinský, v TA3, kde hovoril, že on keby už bol, raz skončila jeho moc, on by si nesadol do opozičnej lavice a nevykrikoval by. To bol druhý sľub, resp. druhá jeho veta, ktorú hovoril a nedodržal ju. A čo sa týka pána Blahu, pána poslanca Blahu, tak keď nechodí pán poslanec Fico na Facebook, tak ja mu odporúčam, aby si išiel pozrieť profil pána Blahu, aby si prečítal všetky tie statusy, všetky tie škaredé, nepravdivé, klamlivé slová o rôznych ľuďoch, kde velebí totalitné režimy. Kde jednoducho sám si do svojich úst klame, sám hovorí veci, ktoré sú nepravdivé. A keď Robert Fico toto nevidí, tak ja mu odporúčam, aby si to pozrel, aby si to naštudoval a potom si uvedomí, kto je v skutočnosti pán poslanec Blaha. Ďakujem veľmi pekne. (Potlesk.)
48. schôdza NR SR - 9.deň - B. popoludní
Dátum: 2021-11-03
Poslanec: Tabák, Romana (OĽANO)
Druh vystúpenia: Vystúpenie s faktickou poznámkou

12. Ďakujem za slovo, pán predsedajúci. Pán Suja, poďme sa pozrieť na fakty a na vašu prácu z 12 predložených zákonov. Koľko prešlo? Nula! Z vašich riešení pre ľudí? Nula! Vy chodíte do parlamentu akurát si tak len točiť videá na Facebook. Ja sa budem radšej otužovať ako užívať steroidy. Ste obyčajný grobián, ktorý len uráža ženy.
48. schôdza NR SR - 4.deň - A. dopoludnia
Dátum: 2021-10-22
Poslanec: Tabák, Romana (OĽANO)
Druh vystúpenia: Vystúpenie s faktickou poznámkou

50. Ďakujem za slovo, pán predsedajúci. Ďakujem za vaše vystúpenie, pán Vetrák, komplexne ste to zhrnul, ďakujem aj pánovi Pilipovi z Úradu pre zahraničných Slovákov, aj pánovi Korčokovi za ich prácu v tejto oblasti. Slovákov v zahraničí je potrebné podporovať, aby sa uchovala naša národná identita. A mimo nášho územia ich žije skutočne veľa. Podľa štatistík ich môže byť až 1,3 mil. Chcela by som upriamiť do pozornosti práve osvedčenia. Držiteľ takéhoto osvedčenia môže v súčasnosti žiadať o štátnu podporu v oblasti vzdelávania, vedy a výskumu, kultúry, médií a podobne. Žiadosť o vydanie osvedčenia stojí 10 eur. Dávam to do pozornosti pre ľudí zo zahraničia, ktorí o tomto možno nevedeli.
48. schôdza NR SR - 4.deň - A. dopoludnia
Dátum: 2021-10-22
Poslanec: Tabák, Romana (OĽANO)
Druh vystúpenia: Vystúpenie s faktickou poznámkou

18. Ďakujem za slovo. Pán minister, ďakujem za vašu trpezlivosť. Ďakujem, že ste to takto dopodrobna vysvetlil. Za mňa poviem, že vždy, keď napíšem pánovi ministrovi Korčokovi, oslovím ho správnym menom, tak mi odpovie. A ja som s jeho prácou spokojná.
48. schôdza NR SR - 3.deň - A. dopoludnia
Dátum: 2021-10-21
Poslanec: Tabák, Romana (OĽANO)
Druh vystúpenia: Vystúpenie

2. Ďakujem za slovo, pán predsedajúci. Príjemné dobré ráno vám prajem. Dámy a páni, na tento zákon sme čakali päť rokov. Dovoľte mi v krátkosti vyjadriť sa k novelizácii zákona o cestnej premávke. Navrhuje sa v nej upraviť pravidlo o obiehaní účastníkov cestnej premávky. Súčasný zákon hovoril o tom, že vodič je povinný pri obiehaní dodržať dostatočný bezpečný odstup. Každý z nás si ale dostatočnosť môže vysvetľovať po svojom. Preto prichádzame s úpravou, kde sa zavádza: Navrhovaný odstup spravidla najmenej jeden meter pri najvyššej dovolenej rýchlosti do 50 km/h a najmenej 1,5 metra v prípade rýchlosti vyššej ako 50 km/h. Oproti súčasnému zneniu zákona sa upravujú pravidlá vodičov aj voči vodičom samovyvažovacích vozidiel, čiže segvejov, a taktiež kolobežiek s pomocným motorčekom. Budú pre nich platiť rovnaké pravidlá, ako sa dodržiavajú voči vodičom malých motocyklov, cyklistom a chodcom. Nový zákon by mal následne platiť od 1. marca 2022. Na tomto zákone sme pracovali od februára, nechali sme si počas leta vypracovať porovnávaciu analýzu cez Parlamentný inštitút, ktorý zmapoval situáciu v celej Európskej únii. Od júna prebiehali intenzívne rokovania s odborom dopravnej polície Prezídia Policajného zboru a nakoniec sme dostali aj súhlas ministrov. Samozrejme si plne uvedomujeme, že stanovenie bočného odstupu nevyrieši všetky problémy cyklistov. Tých zmien musí prísť viac a toto je len začiatok. Vnímame požiadavky cyklistov, ale aj vodičov. Sme si vedomí, že sa musia najmä stavať nové cyklotrasy. Ja vám v tejto súvislosti pripomeniem, že v rámci fondu obnovy je vyčlenených 100 mil. eur na cyklodopravu. Do roku 2026 sme sa zaviazali postaviť 200 km nových cyklotrás. Rozmýšľa sa dokonca aj o inovatívnom prístupe, kde by sa nepoužívané železničné trate prerábali na cyklotrasy pomocou panelov vyrobených z recyklovaného odpadu, navyše bez negatívneho vplyvu na životné prostredie. Aj takéto nápady sa rodia na Slovensku vďaka Strojníckej fakulte Slovenskej technickej univerzity. Ak tento návrh zákona zachráni aspoň jeden život, bude mať zmysel. Dúfam, že tento zákon sa bude páčiť aj Petrovi Saganovi. A týmto by som chcela poďakovať, čo pre nás robí a ako reprezentuje Slovensko vo svete. Na záver už len dodám radu od Petra Sagana: "Hlavne robte, čo milujete." Ďakujem.
48. schôdza NR SR - 2.deň - B. popoludní
Dátum: 2021-10-20
Poslanec: Tabák, Romana (OĽANO)
Druh vystúpenia: Vystúpenie s faktickou poznámkou

282. Ďakujem za slovo. Pán poslanec Svrček, ďakujem vám za vaše vystúpenie, ďakujem vám za vašu iniciatívu. Som veľmi rada, že ste spomenuli, že my k tomuto zákonu máme súhlas pána ministra Mikulca. Máme k tomuto súhlas od pána ministra Doležala. Tiež máme súhlas od policajného prezídia. Čo sa týka argumentov pána Takáča, žiadali sme vás, aby ste váš návrh zákona prepracovali. A jediné, čo ste prepracovali je, že ste v návrhu zákona zamenili slová zastavené územia obce za slovo obec. To bola, to bola vaša zmena. Vaše argumenty považujem za Wima Hofa argumenty. Vy ste tento zákon na kolene napísali pred septembrovou schôdzou, lebo ste vedeli, že to dávame na október... (Prerušenie vystúpenia predsedajúcim.) Laurenčík, Milan, podpredseda NR SR 283. Pani poslankyňa, prosím, reagovať na pána Svrčeka. Tabák, Romana, poslankyňa NR SR 284. ... nie, a proste tento zákon vy ste odpísali od klubu SaS spred 5 rokov. Nie je o čom.
40. schôdza NR SR - 11.deň - B. popoludní
Dátum: 2021-10-05
Poslanec: Tabák, Romana (OĽANO)
Druh vystúpenia: Vystúpenie s faktickou poznámkou

56. Pán poslanec Cmorej, ďakujem za vaše vystúpenie, ja by som pridal ešte taký malý fakt. Priemerná cena interrupcie je podľa výskumu 414 eur, čo je pre mnohé domácnosti privysoká suma, a nedokážu ju rýchlo získať, čo robí interrupciu pre mnohé ženy nedostupnou tak či tak. Tiež som veľmi rada, že ste spomenuli občianske združenie Ženské kruhy, ktoré veľmi konzistentne presadzujú rešpekt a možnosť slobodnej voľby žien. A ja to robím tiež.
40. schôdza NR SR - 11.deň - B. popoludní
Dátum: 2021-10-05
Poslanec: Tabák, Romana (OĽANO)
Druh vystúpenia: Vystúpenie s faktickou poznámkou

44. Ďakujem za slovo, pán predsedajúci. Pán poslanec Šefčík, vyznel ste veľmi arogantne. Buď váš názor, alebo žiadny. Čo vás je do toho, či chodíme na hlasovanie s našimi deťmi, alebo nie? Ja som toho názoru, že muži by tento zákon ani nemali predkladať, lebo sa nevedia ani vcítiť, čím si, čím si ženy prechádzajú. Žena má právo, možnosť sa rozhodnúť. Ak by ste zrušili tú lehotu, 72 hodín, tak tento zákon podporím. Všetko, čo dáva človeku samostatne sa rozhodovať, slobodne si zvoliť, je lepšie, ako okyptiť to zákonom. Čím má človek viac slobody rozhodnúť sa, tak tým lepšie, lebo zodpovednosť je na morálke jednotlivca. Zákon dáva ho možnosť ilegálne prekračovať. Ďakujem.
40. schôdza NR SR - 10.deň - A. dopoludnia
Dátum: 2021-10-01
Poslanec: Tabák, Romana (OĽANO)
Druh vystúpenia: Vystúpenie s faktickou poznámkou

75. Pseudoposlanec besný, vaša pseudopolitika je založená len na rozbíjaní, ničení a urážaní. Vy by ste mal mať právo vystupovať len jeden deň v roku, a to je 28. októbra, kedy je svetový deň besnoty. Aj práve kvôli ľuďom ako ste vy, potrebujeme akútne parlamentnú stráž. A ešte jedna vec a skúste ešte raz si ma brať do vašich úst, tak vám ukážem môj forhend. (Potlesk.)
40. schôdza NR SR - 9.deň - A. dopoludnia
Dátum: 2021-09-30
Poslanec: Tabák, Romana (OĽANO)
Druh vystúpenia: Vystúpenie s faktickou poznámkou

90. Pán generálny prokurátor, pán Žilinka, dostali ste od nás silný mandát a je namieste, že máme od vás veľké očakávania. Od poslancov sa očakáva, že nebudú komentovať vaše rozhodnutia. To, samozrejme, akceptujem. Vaše rozhodnutia sú častokrát zle odkomunikované, čo iba zväčšuje nedôveru v Generálnu prokuratúru. Nepomáhate tomu ani vy osobne, ak utekáte pred médiami v parlamente, neprichádzate na výbory alebo pozývate iba vybrané médiá na tlačovky. Webová stránka Generálnej prokuratúry donedávna prezentovala ako hlavnú správu vaše júlové stretnutie ruským generálnym prokurátorom. Na Facebooku namiesto prezentovania Generálnej prokuratúry ako inštitúcie prezentujete oficiálne vyhlásenia prokuratúry na svojom osobnom profile. Prosím, berte moju kritiku, ako motivačný impulz do vašej ďalšej práce. Držím vám palce.
40. schôdza NR SR - 6.deň - A. dopoludnia
Dátum: 2021-09-24
Poslanec: Tabák, Romana (OĽANO)
Druh vystúpenia: Vystúpenie

128. Ďakujem veľmi pekne za slovo, pán predsedajúci. Vážené kolegyne, vážení kolegovia, plénum Národnej rady je miesto, kde máme možnosť meniť budúcnosť ľudí k lepšiemu. V poslednom čase je tu veľmi veľa, veľmi taká toxická atmosféra, poslanci voči sebe sú agresívni, vulgárni, nevraživí. Dovoľte mi začať dnešné vystúpenie modlitbou z Biblie, nakoľko s Božou pomocou nás čaká svetlejšia budúcnosť a ja pevne verím, že naším jediným cieľom tu v tomto pléne budú riešenia pre ľudí. Otče náš, ktorý si na nebesiach, posväť sa meno tvoje, príď kráľovstvo tvoje, buď vôľa tvoja ako v nebi tak i na zemi, chlieb náš každodenný daj nám dnes a odpusť nám naše viny, ako aj my odpúšťame svojim vinníkom. Neuveď nás do pokušenia a zbav nás zlého. Naspäť k tomuto zákonu. Cieľom návrhu zákona je odstránenie nespravodlivosti v oblasti poskytovania peňažných príspevkov na kompenzáciu ťažkého zdravotného postihnutia, v prípade ak fyzická osoba s ťažkým zdravotným postihnutím vlastní okrem majetku, ktorý sa na účely zákona č. 447/208 Z. z. nepovažuje za majetok, napríklad nehnuteľnosť, v ktorej býva, aj ďalší majetok, s ktorým nemôže samostatne nakladať. Chcela som ešte poukázať na to, že v Programovom vyhlásení vlády Slovenskej republiky na rok 2020 a 2024 sa na viacerých miestach uvádza, že vláda prijme rôzne opatrenia na ochranu, podporu a rozvoj práv ľudí so zdravotným postihnutím. Návrh zákona je koncipovaný presne v duchu, v akom je toto programové vyhlásenie formulované. Návrh zákona má dopad na rozpočet verejnej správy. Nepredpokladá vplyv na podnikateľské prostredie ani na životné prostredie, avšak vyvoláva pozitívne sociálne vplyvy. Návrh zákona nebude mať vplyv ani na informatizáciu spoločnosti. Návrh zákona je v súlade s Ústavou Slovenskej republiky, ústavnými zákonmi a ostatnými všeobecne záväznými právnymi predpismi Slovenskej republiky, medzinárodnými zmluvami a inými medzinárodnými dokumentami, ktorými je Slovenská republika viazaná, ako aj s právom Európskej únie. Túto novelu zákona určite podporím a pevne dúfam, že takýchto zákonov budeme mať v budúcnosti stále viac. Ďakujem veľmi pekne.
40. schôdza NR SR - 3.deň - A. dopoludnia
Dátum: 2021-09-21
Poslanec: Tabák, Romana (OĽANO)
Druh vystúpenia: Vystúpenie s faktickou poznámkou

180. Ďakujem za slovo, pán predsedajúci. Pán predseda Kollár, ja vám veľmi pekne ďakujem za vaše povzbudivé slová. A áno, máte pravdu, pracujem na tom už niekoľko mesiacov. Nie je tu o čom. Cyklistov treba jednoznačne chrániť, treba jednoznačne urobiť zmenu. Pre vašu informáciu, zajtra máme finálne stretnutie s policajným prezídiom, kde nám predstavia ich návrh, lebo je veľmi dôležité, aby sme mali feedback, či už je to z ministerstva vnútra, alebo z ministerstva dopravy. My sme tento návrh už mohli podať v máji bez nejakého súhlasu, bez nejakého názoru, takže budem vás o tom informovať. A ešte raz zopakujem, že zajtra máme finálne stretnutie s Policajným prezídiom. Ďakujem.
40. schôdza NR SR - 2.deň - A. dopoludnia
Dátum: 2021-09-17
Poslanec: Tabák, Romana (OĽANO)
Druh vystúpenia: Vystúpenie s faktickou poznámkou

228. Ďakujem za slovo, pán predsedajúci. Pán kolega Takáč, ja s vami plne súhlasím, že cyklisti potrebujú lepšiu ochranu na cestách. Každopádne by som sa vás chcela opýtať, keďže zákon musí byť aj vykonateľný, akým zariadením by mali policajti merať túto navrhovanú vzdialenosť. Ešte raz, akým zariadením by mali policajti merať túto navrhovanú vzdialenosť? Ide vám len o to, aby bol ten zákon vykonateľný, alebo iba urobený naoko? Ďakujem.
35. schôdza NR SR - 2.deň - A. dopoludnia
Dátum: 2021-07-24
Poslanec: Tabák, Romana (OĽANO)
Druh vystúpenia: Vystúpenie s faktickou poznámkou

152. Pán poslanec Stančík, ďakujem za vaše konštruktívne vystúpenie. Naši kolegovia z opozície sa oháňajú štatistikami z Británie, že tam momentálne umrie rovnako veľa zaočkovaných aj nezaočkovaných ľudí. Ja len pre upresnenie. 93 % ľudí vo veku od 50 rokov je v Británii už plne zaočkovaných. Je teda obrovský rozdiel, či umrie jeden človek z 93, alebo jeden zo siedmich. Očkovaní ľudia majú oveľa menšie riziko, že nakazia ďalších ľudí. O tom opozícia zámerne mlčí. Každý z opozície kričí, ako nenávidia rúška a obmedzenia, ako im berieme slobodu. Lenže demokracia nie je len o slobode, ale aj o zodpovednosti. Zodpovednosť hádžu na nás a je zodpovedné chrániť našu spoločnosť. Ak niekto nie je stotožnený s očkovaním, má na to, samozrejme, právo, avšak musí byť pripravený vzhľadom na dobu, ktorú žijeme, znášať určité obmedzenia v každodennom živote. A takéto obmedzenia sú aj v iných krajinách, v Nemecku, v Rakúsku napríklad potrebujete 24-hodinový negatívny test na vstup do fitnescentra. Veľmi prísne sú nastavené obmedzenia aj v súvislosti s olympijskými hrami. Každodenné testovanie a tam sa dokonca ani neprihliada, či je niekto očkovaný alebo nie. Ak tento zákon má prispieť k tomu, aby sme sa mohli ako spoločnosť vrátiť k normálnemu životu, ako napríklad chodiť na štadióny, koncerty, hudobné festivaly, diskotéky alebo iné hromadné akcie, tak ho určite podporím, pretože toto je práve tá cesta, akou sa vrátime k normálnemu životu bez toho, aby sme museli zatvárať ekonomiku. Zopakujem, pretože toto je práve tá cesta, akou sa vrátime k normálnemu životu bez toho, aby sme muse... (Prerušenie vystúpenia časomerom.)
35. schôdza NR SR - 2.deň - A. dopoludnia
Dátum: 2021-07-24
Poslanec: Tabák, Romana (OĽANO)
Druh vystúpenia: Vystúpenie s faktickou poznámkou

134. Ďakujem za slovo, pán predsedajúci. Pán poslanec Svrček, nesúhlasím s vaším názorom. Nikto nikoho nenúti sa očkovať. Napríklad terajšia situácia v Japonsku na olympijských hrách. Japonci sú v očkovaní dokonca za nami, sú pomalí. 35 % prvou dávkou, len 23 % druhou dávkou sú zaočkovaní a aj preto tie obmedzenia. Chcete vedieť, čo museli naši športovci podstúpiť na cestu olympijských hier? Kontrola vo Viedni, dva testy za posledné štyri dni. Keby nemali pri sebe test, sú bez šance, aby štartovali. Ďalšia kontrola na letisku vo Frankfurte. Stala sa tam taká kuriozita, rozhodca vraj mal test, ktorý vypršal pred štyrmi hodinami a už ho nepustili do lietadla. V Japonsku na letisku vyplnenie tlačiva, spojazdnenie aplikácie na monitoring pohybu, do ktorého sa registrujú každý jeden deň. Čím menej očkovaných nás bude, tým viac takýchto obmedzení s COVID-om zažijeme. Opakujem, čím menej očkovaných nás bude, tým viac takýchto obmedzení s COVID-om zažijeme. A preto aj dnes podporím zákon o ochrane, podpore a rozvoji verejného zdravia. Naši športovci na olympiáde, vám prajem veľa šťastia a dúfam, že donesiete nám medailu. Ďakujem.
32. schôdza NR SR - 6.deň - A. dopoludnia
Dátum: 2021-06-25
Poslanec: Tabák, Romana (OĽANO)
Druh vystúpenia: Vystúpenie s faktickou poznámkou

84. Ďakujem veľmi pekne za slovo. Pán poslanec Mazurek, som tu, počúvam vás, ale je vás veľmi slabo počuť, mali by ste hovoriť trošku hlasnejšie. Čo sa týka pani prezidentky, mohli by ste byť väčší džentlmen. A nezabúdajte, že názor nie je rozhodnutie.
32. schôdza NR SR - 5.deň - B. popoludní
Dátum: 2021-06-24
Poslanec: Tabák, Romana (OĽANO)
Druh vystúpenia: Vystúpenie s faktickou poznámkou

175. Ďakujem za slovo, pán predsedajúci. Môj osobný názor je, že byť matkou je požehnanie. Muži sa nikdy nemôžu vcítiť do pozície matky. Muži nemajú čo predkladať zákony, čo sa týkajú nás žien, interrupcií. Žena má právo mať možnosť sa rozhodnúť. Nezakazovať, nenútiť, nevnucovať, neobmedzovať nás ženy. Chcela by som sa ospravedlniť za pána Čepčeka a za pánov, ktorí sedia tam dole. To sú páni, ktorí sú z planéty B612.
94. schôdza NR SR - 9.deň - B. popoludní
Dátum: 2023-06-27
Poslanec: Taraba, Tomáš (-)
Druh vystúpenia: Vystúpenie s faktickou poznámkou

245. Ďakujem pekne, kolegovia, aj za to, že ste podpísali návrh, aj zo strany HLAS som dostal podpis. Je to úplne férová vec, nejde to vôbec na úkor štátneho rozpočtu, štátny rozpočet má oveľa vyššie príjmy, sme to videli, z dôvodu toho, že je reálne inflácia a žiaľ, živnostníci sú tí, je to vyše 500-tisíc živnostníkov, ktorí sú týmto najmä po covide výrazne poznačení, pretože začínajú len kvôli nafúknutým cenám spadať do vyššej daňovej sadzby, de facto kvôli tomu, že im narastá obrat, ale reálne príjmy im nenarástli, takže ďakujem naprieč spektrom, že ste to podporili, zabudol som povedať len jeden údaj, myslím, že je to vyrátané, že dopad na štátny rozpočet bude niekde do 7 miliónov eur. Ďakujem.
94. schôdza NR SR - 9.deň - B. popoludní
Dátum: 2023-06-27
Poslanec: Taraba, Tomáš (-)
Druh vystúpenia: Vystúpenie v rozprave

239. Ďakujem pekne. Dámy a páni, ja veľmi krátko, vzhľadom na to, že riešime daňový zákon a v minulosti sme už valorizovali rôzne indexy, ktoré v daňovom systéme alebo v sociálnom systéme sú, napríklad naposledy sme podporili návrh strany HLAS na to, aby v podstate prišlo ku skoršiemu vyplateniu navýšenia dôchodkov, vzhľadom na to, že je inflácia, tak pozabudli sme na jednu skupinu živiteľov a to sú živnostníci, ktorí jednoducho sú dnes konfrontovaní s tým, že majú oveľa vyšší obrat, majú vyššie príjmy, ale nemajú vyššie zisky a z toho dôvodu, práve z toho dôvodu sme teraz konfrontovaní s tým, že živnostníci musia ako keby platiť vyššie dane ako doteraz mali, pretože oni spadajú do 15 % sadzby za predpokladu, že si môžu pri obrate, kedy si môžu vlastne uplatniť paušálnu náhradu do výšky 20-tisíc euro a považujem za absolútne spravodlivé a fér, aby sme zvýšili vzhľadom na vysokú infláciu im túto položku na 25-tisíc euro, takže dávam k tomuto zákonu pozmeňujúci a doplňujúci návrh poslancov Národnej rady Slovenskej republiky Tomáša Tarabu a Filipa Kuffu k návrhu poslancov Národnej rady Slovenskej republiky Mareka Šefčíka a Milana Vetráka na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov. Návrh poslancov Národnej rady Slovenskej republiky Mareka Šefčíka a Milana Vetráka na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov sa mení a dopĺňa takto: V čl. 1 sa pred doterajší bod 1 vkladá nový bod 1, ktorý znie: "1. V § 6 sa v celom odseku 10 suma 20 000 nahrádza sumou 25 000 a na konci sa pripájajú tieto vety: "Suma uvedená v prvej a druhej vete sa pre príslušné zdaňovacie obdobie zvyšuje každoročne o výšku miery inflácie vykázanej Štatistickým úradom Slovenskej republiky za predchádzajúci kalendárny rok, ktorý predchádza príslušnému zdaňovaciemu obdobiu. Finančné riaditeľstvo Slovenskej republiky (ďalej len "finančné riaditeľstvo") do 30 dní odo dňa zverejnenia miery inflácie podľa predchádzajúcej vety zverejní na svojom webovom sídle aktuálnu výšku sumy podľa prvej a druhej vety. Doterajšie body čl. 1 sa primerane prečíslujú. V čl. 1 sa za doterajší bod 1 vkladá nový bod 2, ktorý znie: "2. V § 13a ods. 6 sa slová "Finančné riaditeľstvo Slovenskej republiky" (ďalej len "finančné riaditeľstvo") nahrádzajú slovami "Finančné riaditeľstvo". Nasledujúce body sa primerane prečíslujú. Ďakujem pekne.